
Konferencián való részvételről szóló úti beszámoló

Konferencia pontos neve, időpontja, helyszíne:
5th AGRIMBA-AVA Kongresszus, Nemzetközi Kongresszus, Debrecen, 2017. június 19-24 
http://avacongress.unideb.hu/
Témája:
Az AVA (Aspects And Vision Of Applied Economics And Informatics) kongresszus az AGRIMBA (International Network for the MBA Agribusiness and Commerce) nemzetközi hálózat legmagasabb szakmai és tudományos rendezvénye, mely 2 évente kerül megrendezésre a hálózat egy tagjánál, 2017-ben Magyarországon, a Debreceni Egyetemen. A Debreceni Egyetem Gazdaságtudományi Kara rendezte meg a Kongresszust 9 ország, több, mint 60 fő részvételével.  
A szekcióüléseken az alkalmazott ökonómia, a menedzsment-informatika, a pénzügy-számvitel, a vidékfejlesztés, a turizmus-sportmenedzsment, valamint a kereskedelem-marketing témakörökben tartottak előadásokat.
Előadásnap: 
2017. június 21. http://avacongress.unideb.hu/Programme#adiCont
Ott végzett tevékenység: 
angol nyelvű előadás 
Címe:
Ilona Liliána Birtalan - György Bárdos: The Phenomena of Community Supported Agriculture: Membership Mechanisms 
Előadás környezete:
Session: Regional and Rural Development (Vidékfejlesztés szekció)
Chairman: Erdenechuluun Tumur, Mongolia. 
Secretary: Julia Tobak

Elért eredmények:
Mivel kutatásunk interdiszciplináris (közösség által támogatott mezőgazdaság a pozitív pszichológia és az egészségfejlesztés szempontjából), fontos volt számunkra, hogy a hozzánk kapcsolódó tudományterületeken (pl. agrárgazdaság) is ismertessük eredményeinket. Kivételes lehetőségnek láttuk, hogy hazánkban egy olyan nemzetközi fórum kerül megrendezésre, ahol mind hazai, mind nemzetközi szintéren módunk volt előadás formájában bemutatni eredményeinket. 
A doktori folyamat szempontjából is fontos publikációs lehetőség megteremtette a lehetőséget az angol szakterminológia élőnyelvi használatára, és főként a hallgatóságban felmerülő kérdések közös, illetve későbbi - egyéni átgondolására.

Tapasztalatok hasznosítása, szakmai fejlődés:
Úgy tűnik, hogy kutatási eredményeinket érdemes hosszú távon is megismertetnünk agrárgazdasági szakemberekkel, hiszen teljesen más minőségű információkat/fókuszterületeket/paradigmákat van módunk megosztani velük, mint ami a saját közegükben megszokott, ami amellett, hogy nagyon hálás feladat, igen meglepő és átgondolásra alkalmas szakmai kérdések helyét teremti meg. 

Az előadáson feltett kérdések, közösen átbeszélt felvetések megerősítettek minket abban, hogy a módszertani kérdésekkel kapcsolatos tapasztalatainkat is érdemes publikálni, mert sokak számára érdemi olvasmányt nyújthat (pl. kvantitatív, kvalitatív kérdések kapcsolódásai, módszertani dilemmák).
További tapasztalat, hogy egy olyan szakmai kapcsolódást (gazdálkodókkal folytatott interjúk), amelyet terveztünk kidolgozni, de preferenciálisan távolabb soroltunk, érdemes kutatás-stratégiailag előbbre helyeznünk.

Üdvözlettel,
Birtalan Ilona Liliána

